ชมรมกำนัน ผู้ใหญ่บ้าน อ.ชะอวด ขอคืนพื้นที่จากม็อบสวนยาง หลังปชช.เริ่มเดือดร้อน
ขณะที่ ภายในศูนย์ราชการอำเภอชะอวด ยังคงมีการรวมกำลังของเจ้าหน้าที่ตำรวจปราบจลาจล ตำรวจภูธร ภาค 8 โดยได้มีการซ้อมการสลายการชุมนุม เพื่อรอรับคำสั่งจากผู้บังคับบัญชาให้มีการกดดันผู้ชุมนุมเพื่อเปิดเส้นทางรถไฟ บ้านตูล อ.ชะอวด จ.นครศรีธรรมราชนอกจากนี้ ตัวแทนชมรมกำนัน ผู้ใหญ่บ้านใน อ.ชะอวด จ.นครศรีธรรมราช มีมติขอคืนพื้นที่คืนจากกลุ่มผู้ชุมนุมเรียกร้องราคายางพาราตกต่ำ ที่ปิดถนนและเส้นทางรถไฟ บริเวณแยกบ้านตูล อ.ชะอวด เนื่องจากทำให้ประชาชนเริ่มได้รับความเดือนร้อนโดยเฉพาะโรงพยาบาลชะอวด ที่ไม่ได้ความสะดวกในการรับ-ส่งผู้ป่วยและเวชภัณฑ์ภาพรวมของการชุมนุมในช่วงเช้าที่ผ่านมาวันนี้ (28 ส.ค.) รถบรรทุกขนาดใหญ่ของบริษัทต่าง ๆ ที่ถูกกลุ่มผู้ชุมนุมบังคับให้จอดยังคงปิดถนนสายหลัก บริเวณสี่แยกควนหนองหงส์ แต่ได้ขยายปิดเส้นทางเลี่ยง ถ.สายเอเชียทั้ง 2 ฝั่งทำให้การจรจรยังเป็นอัมพาต โดยผู้ชุมนุมบริเวณสี่แยกควนหนองหงส์มีผู้ชุมนุมบางตาขณะที่การชุมนุมบริเวณแยกบ้านตูลยังคงผู้ชุมนุมยังมีน้อย โดยมีเพียงการรวมตัวของกลุ่มวัยรุ่น ที่เรียกตนเองว่า กลุ่มลูกขวานลอยลม ซึ่งทำหน้าที่ดูแลรักษาความปลอดภัยให้กับกลุ่มผู้ชุมนุม ขณะที่การเดินทางยังคงเป็นอัมพาต โดยเฉพาะเส้นทางสายใต้ตั้งแต่ อ.ทุ่งสง - อ.สุไหงโก-ลก จ.นราธิวาส ส่งผลกระทบต่อการขนส่งและการค้า ขณะที่ชาวบ้านในพื้นที่ใกล้เคียงยังคงมีความเห็นแตกต่างกันแต่ยังคงต้องการให้ทั้ง 2 ฝ่ายเจรจากันเพื่อหาทางออกและคลี่คลายสถานการณ์โดยเร็วที่สุดขณะที่ โรงเรียนบ้านควนเงินที่อยู่ใกล้ที่ชุมนุมยังคงปิดการเรียนการสอน เนื่องจากครูกังวลว่าเหตุชุมนุมอาจส่งผลกระทบต่อครูและนักเรียน ทั้งนี้จะติดตามดูสถานการณ์การชุมนุมอย่างใกล้ชิด และแม้ว่ากลุ่มผู้ชุมนุมยางพาราจะได้รับแรงกดดันจากหลายฝ่ายแต่กลุ่มผู้ชุมนุมยางพาราก็ยังคงปักหลักชุมนุมต่อไป จนกว่าข้อเรียกร้องให้รัฐบาลประกันราคายางพาราขั้นต่ำที่กิโลกรัมละ 100 - 120 บาทจะบรรลุวัตถุประสงค์
 ตัวแทนชมรมกำนัน ผู้ใหญ่บ้านใน อ.ชะอวด จ.นครศรีธรรมราช มีมติขอคืนพื้นที่คืน จากกลุ่มผู้ชุมนุมเรียกร้องราคายางพาราตกต่ำ ที่ปิดถนนและเส้นทางรถไฟ บริเวณแยกบ้านตูล อ.ชะอวด เนื่องจากทำให้ ประชาชนเริ่มได้รับความเดือนร้อน โดยเฉพาะโรงพยาบาลชะอวด ที่ไม่ได้ความสะดวกในการรับส่งผู้ป่วยและเวชภัณฑ์ 
ชะอวด,ชุมนุม,นครศรีธรรมราช,ยางพารา,แยกบ้านตูล